कार्ड छापना निमंत्रण के डिज़ाइन बनाना अपनी जानकारियों का आयोजन
यद्यपि आप पहले ही कागज़ के प्रकार का निर्णय, कि वह नमूनेदार या बुनावटदार होगा, ले चुके होंगे, फिर भी निमंत्रण की  संरचना के अनुरूप कागज का चुनाव करना होगा।  अपने क्षेत्र की क्राफ़्ट और छपाई की दुकानों पर उपलब्ध विभिन्न कागज़ों को देखें। मूल्य का पता करें और थोक में लेने से मूल्य के अंतर पर ध्यान दें। निमंत्रण के लिए चिकने, चमकदार कागज़ लेने से बचें क्योंकि इसपर स्टाइल जल्दी ही बिगड़ जाती है। उसके स्थान पर मैट फ़ोटो पेपर या कार्डस्टॉक (cardstock) लें। कागज़ आसानी से नाप के अनुसार काटना या सही नाप के कागज़ का ऑर्डर देना निश्चित करें। यदि निमंत्रण में कागज़ की कई परतें लगानी हों, तो प्रत्येक परत के कागज़ का चुनाव कर लें। हर निमंत्रण में समान संख्या में इन कागज़ों की आवश्यकता होगी। आप अपने निमंत्रण पत्र स्वयं घर पर या छपाई की दुकान पर छाप सकते हैं। अक्सर, अपने कार्ड की डिज़ाइन ख़ुद बनाकर इतना धन आप बचा चुके होते हैं कि छपाई की अच्छी दुकान पर ये कार्य करा सकते हैं।  यदि घर पर ही छापते हैं, तो ध्यान रखें कि आपका प्रिन्टर कागज़ के अनुरूप हो तथा आपके पास स्याही पर्याप्त मात्रा में उपलब्ध हो। अपने क्षेत्र की छपाई की दुकानों में मूल्य का पता करें। हो सकता है कि केवल कार्ड को छापने और सही नाप का काटने का मूल्य कम ही हो। अपने निमंत्रण पत्रों को एकदम सही नाप में काटना निश्चित करें, जिससे नाप ठीक करने के लिए उन्हें दोबारा छापना न पड़े और आपका धन और समय नष्ट न हो। अपने निमंत्रण छपने और सही नाप में काटने के बाद, एकत्र करें! यदि हर निमंत्रण अनेक परतों वाला है, तो उन्हें गोंद या चपटी कील से एक साथ रखें। RSVP कार्ड और मार्ग निर्देश भी निमंत्रण के साथ रखें, और ये पूरा निमंत्रण लिफ़ाफ़े में रखें।  लिफ़ाफ़े को चाट कर बंद करने के स्थान पर स्टिकर या लाख की सील से चिपकाने का ध्यान रखें। अपनी सबसे सुंदर, साफ़ लिखावट में लिफ़ाफ़ों पर पता लिखें या निमंत्रण से मेल खाते फॉन्ट के स्टिकर छाप लें। : निमंत्रण के सभी कार्य पूर्ण करके तथा पते लिखने के बाद, अपने परिवार जनों तथा मित्रों को अपने विशेष दिन के लिए आमंत्रित करने का यह कार्य सम्पन्न करिए। अपने विवाह से कम से कम छ: सप्ताह पूर्व निमंत्रण पत्र भेजना सुनिश्चित कीजिये। अपने विवाह की पूर्ण योजना बनाने के बाद ही निमंत्रणों के डिज़ाइन पर काम करना आरंभ करें। वैवाहिक स्थल की सजावट से मेल खाते रंग के निमंत्रण पत्र सबसे सुंदर लगते हैं।  निमंत्रण पत्र में 3 से अधिक रंग न रखें। इससे यह अत्यधिक भड़कीला और भरा भरा नहीं दिखेगा। कम से कम एक उदासीन (neutral) या मूल रंग का प्रयोग करें। आमतौर पर सफ़ेद या क्रीम रंग ही प्रयुक्त होते हैं, पर कोई भी हल्का रंग मूल रंग के लिए ले सकते हैं। तत्पश्चात, 1-2 चटक रंगों से इसको उभारा जा सकता है। सुनिश्चित करें कि पृष्ठभूमि/लिखित संदेश असमान रंगों में हों, जिससे निमंत्रण में लिखी हर बात भली भांति सरलता से पढ़ी जा सके। निमंत्रण पत्र के रंग एक समान ही हों, तिथि तथा RSVP कार्ड संभाल कर रखें। आप अपने निमंत्रण पत्रों के सभी भागों में एक समानता रखना चाहेंगे न कि विरूपता। निमंत्रण के हर भाग के रंग का चयन करें। इसमें पृष्ठभूमि, सूचना, और कोई भी अतिरिक्त जानकारी हो सकती है। निमंत्रण पत्र पर लिखने और चित्र बनाने से पहले, पृष्ठभूमि चुनें। औपचारिक निमंत्रण पत्र के लिए पारंपरिक उदासीन रंग रखें। अनौपचारिक के लिए पृष्ठभूमि में मज़ेदार, विचित्रतापूर्ण चित्र या नमूना अच्छा लगेगा।  यदि आप ठोस रंग की पृष्ठभूमि चाहते हैं, तो रंग योजना पर विचार करें। आप एक ही रंग चाहते हैं अथवा धुंधलाए हुये दो या अधिक रंगों की मिलावट कर उसे उदासीन रंग का बनाना चाहते हैं? किसी नमूने या चित्र से पृष्ठभूमि बनाने के विषय में सोचें। नमूनेदार पृष्ठभूमि से आपका निमंत्रण पत्र सरलता से रुचिकर लगेगा, हालांकि सूचना लिखने के स्थान के लिए थोड़ी फेर बदल की आवश्यकता पड़ेगी। आप नमूना छ्पे पृष्ठभूमि वाला कागज़ भी प्रयोग कर सकते हैं। इस प्रकार, केवल ऐसे कागज़ को चुनकर और उसपर निमंत्रण की सूचनाएँ लिख कर अपना कार्य सम्पन्न कर सकते हैं। आप (नमूनेदार कागज़ के स्थान पर) बुनावट वाले कागज़ का भी प्रयोग कर सकते हैं, जिससे पृष्ठभूमि में नमूने का भ्रम दिखे। यदि आप अपने निमंत्रण पत्रों पर फोटो या चित्र लगाना चाहते हैं, तो विकल्पों पर विचार करें। यदि आपको अपने कौशल पर विश्वास नहीं हो, तो इस कार्य के लिए अपने किसी कलाकार/रचनात्मक घनिष्ठ मित्र या परिवार के सदस्य की सहायता लेने के बारे में सोचें।  यदि आप चित्र लगाना चाहते हैं, तो स्वयं एक चित्र बनाएँ या रखे हुये चित्रों में से कोई एक ले लें। चित्रों से ही लिखित संदेश का किनारा या फ़्रेम बनाएँ, या कला के छोटे नमूने या क्लिपार्ट, या वर-वधु की सगाई की एक फ़ोटो लगा दें। यदि आप चित्र लगाते हैं, तो ये निर्णय कीजिये कि उसे गत्ते के ठोस टुकड़े पर लगाकर, एक लिखित संदेश युक्त चर्मपत्र, जो ऊपर से लगा होगा, या सभी चित्र और लिखित संदेश एक ही कागज़ के टुकड़े पर एक साथ होंगे। निमंत्रण पत्र में बहुत अधिक सामग्रियाँ न लगाएँ। यदि बुनावटी कागज़ का प्रयोग कर रहे हैं, तो बहुत अधिक चित्रों या किनारों का प्रयोग न करें। एक निमंत्रण पत्र पर दो से अधिक चित्र या इमेज न लगाएँ, और संदेश की प्रमुखता पर ध्यान दें। निमंत्रण पत्र के रंग और चित्रों के साथ साथ निमंत्रण पत्र पर संदेश के अक्षरों की छपाई (font style) का भी उतना ही महत्त्व है। फॉन्ट से आपके निमंत्रण को एक विशेष भाव मिलता है।  औपचारिक निमंत्रण पत्र के लिए सेरिफ़ का क्लासिक करसिव (classic cursive of serif) फॉन्ट उत्तम होता है। यदि आप अनौपचारिक डिज़ाइन और संदेश लिख रहे हैं, तो हस्त लिखित फॉन्ट या सैन्स सेरिफ़ फॉन्ट (sans-serif font) का प्रयोग कर सकते हैं। किन्तु निश्चय ही आप औपचारिक तरीके का फॉन्ट भी प्रयोग कर सकते हैं। अधिक से अधिक दो फॉन्ट ही चुनें। अनेकों फॉन्ट वाले निमंत्रण पत्र अक्सर देखने में आते हैं, पर दो से अधिक फॉन्ट से आँखें डूब सी जाती हैं। आजकल बहुत विस्तृत निमंत्रण पत्रों का चलन है, जिनमें निमंत्रण के अतिरिक्त और भी बहुत से तत्व शामिल होते हैं। एम्बोसिंग (embossing) करें, रिबन या बो लगाएँ, कनफ़ेटि (confetti) का प्रयोग करें, या ग्लिटर (glitter) अपने निमंत्रण पत्र में लगाएँ। बाज़ार में लिफ़ाफ़ों के विभिन्न प्रकार के अनेक नमूने उपलब्ध हैं, कई तो विशेषकर वैवाहिक निमंत्रण पत्रों के लिए ही बने होते हैं। सबसे साहसी वधुओं के अतिरिक्त, पूरी प्रक्रिया में यह कार्य ही कोई भी स्वयं नहीं करता है। ऑनलाइन सही नाप, आकार और रंग के लिफ़ाफ़े अपने निमंत्रण पत्रों के लिए खोजें। संदेश, रंग योजना, पृष्ठभूमि, और चित्रों के निर्णय के पश्चात अब आप एक नकली निमंत्रण बना सकते हैं। आप अब आदर्श संदेश/ चित्र युक्त प्रायोगिक निमंत्रण बनाएँ।  एक ही निमंत्रण को अनेक प्रकार से बनाने का प्रयास करें जिनमें संदेश को घुमा घुमा कर लिखें, वस्तुओं के आकार बढ़ाएँ-घटाएँ, और विभिन्न किनारों का प्रयोग करके देखें। सभी निमंत्रण यदि एक ही प्रकार के स्टाइल या फ़ारमैट में नहीं बनाना चाहते हैं, तो आप भिन्न भिन्न स्टाइलों का प्रयोग करके देखें की आपको क्या सबसे अच्छा लग रहा है; आपको क्या अच्छा और क्या बुरा लग रहा है, ये जानकर आप आश्चर्यचकित रह जाएँगे। निमंत्रण पत्र के नाप को सुनिश्चित करें। इससे फ़ोरमेटिंग थोड़ी बदल जाएगी। जब आप पूरे संदेश और डिज़ाइन स्टाइल के बारे में विचार कर चुके हों, तब निमंत्रण को अंतिम रूप दें। सुनिश्चित करें कि संदेश में कोई त्रुटि न हो, और आपके कार्ड किस नाप के हों। विवाह के निमंत्रणों के मुख्यतः तीन भिन्न भाग होते हैं: तिथि (save-the-date), विवाह का निमंत्रण, और RSVP कार्ड। निमंत्रण बनाने में आप इन तीनों भागों को सम्मिलित करना चाहेंगे या नहीं, और हर भाग को एक समान दिखाना है या अलग अलग इसका निर्णय कीजिये।  आमतौर पर तिथि (save-the-date) में मंगनी और विवाह की सूचना, वर- वधु के नाम, और तिथि तथा (यदि इच्छा हो तो) विवाह का समय लिखा जाता है। आपको स्थान या और जानकारियाँ लिखने की आवश्यकता नहीं है। विवाह से कम से कम छः सप्ताह पूर्व विवाह के निमंत्रण भेज देने चाहियें। इनमें विवाह की सभी जानकारियाँ जैसे वर-वधु के नाम, स्थान, तिथि, तथा समय लिखी हों। अपने निमंत्रण में मूल सूचनाओं के अलावा और जो भी जानकारी आप लिखना चाहें, लिख सकते हैं। RSVP कार्ड निमंत्रण के साथ ही भेजा जाने वाला एक छोटा कार्ड होता है। इसका समावेश वैकल्पिक, किन्तु सहायक होता है। यह एक लिफाफे के साथ आता है और निमंत्रण प्राप्तकर्ता को अपने आने की, अतिथियों की संख्या की, तथा भोज के लिए अपने प्रिय व्यंजन की सूचना देने में सहायक होता है। प्राप्तकर्ता इसे आपके पास वापस डाक द्वारा भेजता है जिससे आपको ध्यान रहे कि विवाह में कितने लोगों के लिए प्रबंध करना है। निमंत्रण बनाने से पहले, कितने निमंत्रण बनाने हैं, इस बात का ज्ञान होना आपके लिए आवश्यक है। यह जानने के लिए, परिवार के द्वारा संचालित अतिथियों कि सूची के आधार पर अपनी सूची बनाएँ जिसमें पूरे नाम, पते, और यदि चाहें तो उनके ई- मेल और फ़ोन नंबर भी हों।  ये सभी जानकारी अपने कंप्यूटर की स्प्रेडशीट (spreadsheet) पर सुनियोजित करना सबसे आसान होता है। आवश्यकता पड़ने पर, इसपर आप शीघ्र ही सभी सूचना देखकर परिवर्तन भी कर सकते हैं। सूची में अतिथियों के RSVP को हाइलाइट कर दें या उनके नाम चिन्हित कर दें, जिससे आपको पता रहे कि कितने लोगों ने आपको अपनी  सूचना भेजी है और कितनों ने कोई उत्तर नहीं दिया है। अपनी अतिथि सूची में उनलोगों का ध्यान रखें जिन्हें विशेष निमंत्रण की  आवश्यकता हो। यदि वे ग्रामीण क्षेत्र में या बहुत दूर रहते हैं, तो उन्हें डाक के साथ साथ ऑनलाइन निमंत्रण भी भेजना ठीक होगा। कोई अन्य भाषा बोलने वालों के लिए विशेषकर अनुवादित निमंत्रण बनाना उचित होगा। एकबार यह निर्णय करने के बाद कि निमंत्रण के कौन कौन से भाग आप बनाना चाहते हैं, हर भाग का एक (या अधिक) नमूना बनाएँ। निमंत्रण के लिए एकदम सटीक शब्दों का, सूचनाओं के क्रम का, तथा उनके बीच में छोड़े जाने वाले स्थान का चयन करें।  औपचारिक या अनौपचारिक भाषा के प्रयोग का निर्णय करें। पारंपरिक परिचय में “[यहाँ वर- वधु का नाम] वैवाहिक कार्यक्रम में आपके शुभागमन का आग्रह अमुक तिथि को...” या “[वर पक्ष का उपनाम यहाँ लिखें] परिवार आपसे विवाह में [वर वधु का नाम यहाँ लिखें] अमुक तिथि को सम्मिलित होने के लिए करबद्ध निवेदन करते हैं!”  यदि आप अनौपचारिक विवाह का निमंत्रण बनाना चाहते हैं, तो ऐसा परिचय दें “[वर वधु का नाम यहाँ लिखें] हर्षपूर्वक अपने विवाह के शुभ अवसर पर अमुक तिथि को आपको आमंत्रित करते हैं...” या बस “आप आमंत्रित हैं!” और इसके साथ ही विवाह स्थल, तिथि, और समय की सूचना लिख दें। वैसे तो ये नमूने मात्र हैं, किन्तु अपने निमंत्रण में स्पेलिंग की त्रुटि, तथा अन्य व्याकरण की अशुद्धियों से बचने के लिए उसे प्रूफ़रीड करना आप सुनिश्चित अवश्य कर लें। अपने निमंत्रण का केवल एक ही प्रारूप न तैयार करें, बल्कि कई अलग अलग रूप में निमंत्रण लिखेँ व जाँचें। विवाह के निमंत्रण में मार्ग निर्देश भी दें, विशेषकर जब वैवाहिक स्थल बहुत दूर स्थित हो, या जब कई लोगों को उसके बारे में पता ही न हो।
कागज का चयन करें: इच्छानुसार छापने का निर्णय करें: अपने निमंत्रणों को एकत्र करें: अपने निमंत्रण भेजें! रंग योजना का चयन करें: पृष्ठभूमि की डिज़ाइन बनाएँ: चित्रों का चयन करें: मुद्रण का चयन करें: कुछ और करने का विचार करें: लिफ़ाफ़े का चुनाव करें: अपने निमंत्रण का प्रारूप (Format) बनाएँ: अपने निमंत्रण का निर्णय लीजिये: विभागों का आयोजन करें: अतिथियों की सूची बनाएँ: अपने निमंत्रण की सभी जानकारी लिख लें:
https://www.wikihow.com/Make-Wedding-Invitations https://www.wikihow.com/Make-Wedding-Invitations https://www.wikihow.com/Make-Wedding-Invitations
Printing Your Cards Designing Your Invitations Organizing Your Information